ΣΤΑ ΠΡΟΗΓΟΥΜΕΝΑ
Ντάριους.
Έχω ένα σχέδιο για να ανοίξει το Ρόου.
Εσύ; Ένας μιγάς μπάσταρδος;
Ενώπιόν σου είναι ο μιγάς μπάσταρδος γιος του Άμπσαλομ Μπρεϊκσπίαρ.
Εισερχόμενες!
Μπορείς να με λες Λεονόρα.
Γιατί με άφησαν εδώ;
Σίγουρα θα το μάθεις σύντομα, γλυκιά μου.
Αγκρέους;
Ο ταγματάρχης Βιρ, σωστά;
Λοιπόν, θα ήθελα να σας μιλήσω, ιδιαιτέρως.
Πιστεύω ότι μπορώ να πείσω τον Καγκελάριο να στείλει βοήθεια στη Συνθήκη
στη μάχη της ενάντια στη Νέα Αυγή.
Αυτό το συμβόλαιο αυξάνει το μερίδιο ιδιοκτησίας σας στο εργοστάσιό μου
κατά ένα σημαντικό ποσοστό.
Είναι σκοτεινή μαγεία.
Φύσηξε κάτι μέσα μου και
ξαφνικά ήταν σαν να ήμουν μέσα σε κάποιον άλλον
Ήξερες για το σχέδιο των Μαύρων Κορακιών;
Δικό μου σχέδιο ήταν.
Πρέπει να έρθεις γρήγορα.
Σκότωσαν την Ντάλια και τον Μπολέρο.
ΤΑ ΠΛΑΣΜΑΤΑ ΤΟΥ ΚΑΡΝΙΒΑΛ ΡΟΟΥ
Πώς διάολο τους ανέβασαν εκεί πάνω;
Ακόμα τον ντετέκτιβ κάνεις;
Διεπράχθη έγκλημα. Η αστυνομία θα πρέπει να το διερευνήσει.
Πάλι καρφωμένα κεφάλια.
Μάλλον η αστυνομία θα το έκανε.
Φάιλο!
Κρατήστε τους πίσω.
Άσχημη περίπτωση.
Αρρωστημένη.
Λοιπόν, τι συμπεραίνεις;
Συνέβη μεταξύ 3:00 και 4:00 το πρωί.
Οι φρουροί μάλλον είδαν κάτι, αλλά δεν μου μιλάνε.
-Μάλιστα. -Μπέρικ!
-Συνέλαβες ήδη τον δράστη; -Σας καλέσαμε εδώ και ώρες.
Πριν το πρωινό; Κάποιος βρόμισε το όμορφο τείχος μας.
Να μην το πλησιάσει κανείς.
Διαφυλάξτε τη σκηνή.
Αυτήν τη σκηνή εννοείς; Τη σκηνή του εγκλήματος εδώ;
Πρόσεχε, αρχιφύλακα.
Δεν θέλουμε να καταστρέψουμε σημαντικά πειστήρια, έτσι δεν είναι;
Σε κάνα δυο ώρες θα μαθευτεί σε όλο το Ρόου.
Δεν μπορούμε να το επιτρέψουμε αυτό, σωστά;
Όταν μαθευτεί ότι η αστυνομία ήρθε και δεν έκανε κάτι,
θα αγριέψει η φάση.
Ας το σκέφτονταν τα Μαύρα Κοράκια πριν προσπαθήσουν να σκοτώσουν τον Καγκελάριο.
-Τι; -Χθες βράδυ.
Μια συμμορία απ' αυτούς πήγε να κόψει τον λαιμό του Μπρεϊκσπίαρ.
Άλλα έμαθα εγώ.
Εκεί ήμουν.
Καθάρισα μια απ' αυτούς.
Οπότε, όποιος το έκανε αυτό, μας έκανε χάρη.
Χέσ' τους αυτούς...
κι εσύ πάρε δρόμο.
Πάμε, παιδιά.
Ποιος διάολο νομίζει ότι είναι ο Φιλόστρατος;
Καλό Αερικό είναι μόνο ένα νεκρό Αερικό.
Έτσι δεν είναι, παιδιά;
-Τι διάολο; -Πρόσεχε.
Αυτός σκότωσε την Ούνα.
Μη. Όχι εδώ.
Λες και θα 'χω άλλη ευκαιρία.
Θα σκοτωθείς. Δεν θα το ήθελε αυτό εκείνη.
Ελάτε, παιδιά.
Θατς!
Είχες δίκιο.
Λυπάμαι, Φάιλο, μα δεν γίνεται να βρεις δίκιο τηρώντας τους κανόνες.
Οι κανόνες δεν φτιάχτηκαν για μας.
Εμπρός, κατέβασέ τους.
Τους αξίζει μια σωστή κηδεία.
Οι Νεράιδες εξοργίζονται.
Δεν είσαι ασφαλής εδώ τώρα, άνθρωπε του Καγκελάριου.
Ναι, αλλά έπρεπε να σου μιλήσω.
Άκου, χθες το βράδυ η θεά Τύχη μάς χαμογέλασε.
-Σταθήκαμε τυχεροί. -Πώς;
Ο Καγκελάριος εξευτελίστηκε.
Ντροπιάστηκε.
Θα ανατραπεί από την εξουσία χωρίς να κινδυνεύσεις. Οπότε, περίμενε.
Όχι άλλη κουβέντα για τη δημοσιοποίηση της καταγωγής σου.
Δεν υπάρχει χρόνος για αναμονή.
Ναι, αλλά χθες το βράδυ μου ήρθε μια νέα ιδέα,
που μπορεί να ανοίξει τις πύλες του Ρόου ακόμα πιο σύντομα.
Εξηγήσου.
Όχι. Δεν θέλω να αναμιχθείς.
Αν πετύχει, θα δεις τα αποτελέσματα.
Αλλά αν αποτύχω...
και συλληφθώ, επιστρέφουμε στο αρχικό σου σχέδιο.
Ώστε έκανες τόσον δρόμο για μου ζητήσεις να μη μιλήσω.
Όχι.
Να ζητήσω να μ' εμπιστευτείς.
Δεν θα μιλήσω.
Προς το παρόν.
Έτσι μπράβο.
Σ' ευχαριστώ.
Χθες το βράδυ, το άδυτό μας δέχθηκε επίθεση από φανατικούς.
Όμως, παρά τις άξεστες και βίαιες μεθόδους τους,
δεν αγνοούμε τα βάσανα των Νεράιδων στο Κάρνιβαλ Ρόου.
Φέρνουμε τρόφιμα, φάρμακα.
Η Μπεργκ πάντα θα απλώνει το χέρι της στους ανήμπορους και τους ταπεινούς.
Δεν είναι ανθρώπινη ασθένεια. Μόνο τα Ξωτικά κολλάνε.
Έστω κι έτσι, προτιμώ να μην το ρισκάρω.
Ορίστε, ελπίζω αυτά να βοηθήσουν.
-Ευχαριστώ. -Σας ευχαριστώ, κυρία.
Θα λάβετε κι άλλα, σας διαβεβαιώνω.
Ευχαριστούμε, καλή μου.
Σαν να σε έστειλε ο ίδιος ο Μάρτυρας.
Δεν θα το ξεχάσουμε αυτό.
Η Μπεργκ θα κάνει ό,τι είναι δυνατόν για να απαλύνει τον πόνο εδώ.
Δεσποινίς. Σας παρακαλώ.
-Βοηθάτε το μωρό μου, δεσποινίς; -Όχι.
-Κι αυτή χρειάζεται φάρμακα. -Λυπάμαι.
-Σας παρακαλώ. -Δεν...
Λυπάμαι, εγώ...
Σας παρακαλώ, δεσποινίς.
Μην αφήσετε το μωρό μου να πεθάνει.
Κυρία, μείνετε ακίνητη. Πρέπει να απαθανατίσουμε αυτήν τη στιγμή.
Και...
Φάιλο! Έλα δω!
-Θα νομίσεις ότι τρελάθηκα. -Τι συμβαίνει;
Βλέπεις... παράξενα όνειρα και οράματα, τέτοια πράγματα;
Τι;
-Όχι. -Να πάρει.
Ήμασταν κι οι δύο εκεί όταν πέθανε η Σπλαχνοσκόπος, σκέφτηκα ότι ίσως...
Όχι;
Ξέχνα το.
-Μίλα. -Εντάξει.
Όλοι ήξεραν ότι η γριά μάγισσα είχε ενόραση.
Νομίζω ότι όταν πέθανε, έκανε...
Μου έκανε κάτι.
Είδα τα δύο Μαύρα Κοράκια να πεθαίνουν.
Σε ένα όραμα.
Όραμα.
Δεν πίστευα ότι ήταν αληθινό,
ώσπου είδα τα κεφάλια στο τείχος και συνειδητοποίησα ότι αυτό που είδα...
Τους είδα να δέχονται επίθεση σε ένα καμπαναριό εκκλησίας.
Υπήρχε ένα αποκρουστικό γκαργκόιλ,
κι όταν ξύπνησα, τα χέρια μου ήταν καλυμμένα με σπλάχνα κουνελιού.
Σαν να μην ήταν αρκετά αηδιαστικό αυτό, χθες ήταν μια φτωχή γάτα.
Αμέσως αφού είδα έναν στρατιωτικό να δέχεται επίθεση.
Είδες σε όραμα έναν στρατιωτικό να δέχεται επίθεση.
Σ' ευχαριστώ, Φάιλο. Αντιλαμβάνομαι ότι είμαι θεοπάλαβη.
Στρατιωτικό; Έξω από τούβλινο στρατώνα;
Στην άλλη όχθη του ποταμού;
Πώς το ξέρεις αυτό;
Πες μου όλα όσα είδες.
ΠΡΕΣΒΕΙΑ ΣΥΝΘΗΚΗΣ
Ταγματάρχη Βιρ.
Σας ευχαριστώ για τη συνάντηση.
Κύριε Μιλγουόρθι.
Θα είμαι σύντομος.
Τα όπλα που θέλει η κυβέρνησή σας, μπορεί να τα έχει.
Σε λίγες εβδομάδες, όχι μήνες, αν είναι απαραίτητο.
Απλώς ζητήστε τα.
Και είστε διατεθειμένος να...
μεσολαβήσετε για τη συμφωνία;
Ο Πρέσβης σας μίλησε για την ανάγκη να αποτρέψουμε μια αφύσικη συμμαχία
μεταξύ νεραϊδένιων και ανθρώπινων πολιτισμών.
Με βρίσκει σύμφωνο
και επιθυμώ να προσφέρω τη βοήθειά μου.
Περίεργο.
Είχα την εντύπωση ότι περάσατε τη σύντομη πολιτική θητεία σας
ως υπέρμαχος των δικαιωμάτων των Νεράιδων.
Αλίμονο.
Πρέπει να βρω καλύτερους κατάσκοπους.
Σας διαβεβαιώνω, δεν υπάρχει απώτερο κίνητρο.
Με κάθε σεβασμό, κύριε Μιλγουόρθι,
αν σχεδιάζετε μακρά σταδιοδρομία στην πολιτική,
σας συμβουλεύω να αναπτύξετε ένα απώτερο κίνητρο.
Κατά προτίμηση δύο ή τρία.
Ναι, ίσως θα έπρεπε.
Πολύ καλά.
Θα διαβιβάσω την...
προσφορά σας στον Πρέσβη μου.
Μη με απογοητεύσετε, κύριε Μιλγουόρθι.
Δεν θα το διερευνήσουν αυτοί,
αλλά θα το κάνω εγώ.
Ξέρεις, πάντα σεβόμουν τα Μαύρα Κοράκια.
Είναι επιδεικτικοί αλλά αποτελεσματικοί, και ήξεραν να μένουν στον χώρο τους.
-Χαίρομαι που κηδεύτηκαν όπως πρέπει. -Ωραία.
Τότε, δεν σε πειράζει να με βοηθήσεις.
Όχι άλλες χάρες. Δεν συνεργάζομαι με την αστυνομία.
Δεν είμαι αστυνομικός. Όχι πια.
Μου ζητάς να στείλω μήνυμα σε έναν μπάτσο.
Στον αστυφύλακα Μπέρικ. Έναν από τους καλούς.
Κι αναρωτιέσαι γιατί σε μισούν όλοι.
Ξέρεις τι κάνω;
Είμαι αρχηγός μιας συμμορίας. Αυτή είναι η ουσία.
Τα Μαύρα Κοράκια είναι επίσης συμμορία. Το σέβομαι αυτό.
Αλλά κι οι μπάτσοι είστε συμμορία. Απλώς πιο μεγάλη και πιο μοχθηρή.
Εσύ, όμως, προσποιείσαι ότι δεν είσαι.
Το κεφάλι σου παραμένει στη συμμορία,
αλλά ο υπόλοιπος είσαι κολλημένος εδώ μαζί μας.
Αυτό δεν έχει να κάνει μ' εμένα.
Δεν σου καίγεται καρφί για το τι συμβαίνει στο Ρόου;
Είμαι επιχειρηματίας, κύριε Φιλόστρατε.
Αυτό που έκαναν τα Μαύρα Κοράκια έβλαψε πολύ τις επιχειρήσεις.
Καλή τους τύχη, αλλά έπαθε αυτό που της άξιζε.
-Σε κανέναν δεν αξίζει να πεθάνει έτσι. -Ήξεραν τα ρίσκα.
Το κόλπο τους έκανε τον Καγκελάριο να φαίνεται αδύναμος. Δεν το αφήνει έτσι.
Ζητούσαν βοήθεια.
Τότε, είναι ηλίθιοι.
Η μόνη βοήθεια που θα έχουμε από την Μπεργκ είναι περισσότερες κλοτσιές.
Παρεμπιπτόντως, πάρε τον φίλο σου το Μάροκ όταν φύγεις.
Είχαμε μια συμφωνία. Ο Ντάριους θα μείνει εδώ.
Αυτό ήταν πριν η κυρά σου προκαλέσει όλα αυτά τα προβλήματα.
Βρες τα μ' αυτήν, αλλά πάρε τον φίλο σου από δω.
Και να τον πάω πού;
Δεν είναι δικό μου πρόβλημα.
Αν θες να τον ξεφορτωθείς,
μετάφερε το μήνυμά μου.
Θα μπορούσα να τον πετάξω στο σοκάκι με τα άλλα αδέσποτα.
Θέλεις πραγματικά ένα Μάροκ για εχθρό σου μια τέτοια στιγμή;
Νόμιζα ότι είσαι επιχειρηματίας.
Εντάξει. Ποιο είναι το μήνυμα;
Πού πάμε;
Στο μόνο μέρος που σίγουρα δεν θα σε ενοχλήσει κανείς.
-Άρα όχι στο σπίτι σου. -Δεν χρειαζόμαστε μαντρόσκυλο τώρα.
Λοιπόν, εσύ κι η κυρά θα νοικοκυρευτείτε;
"Η κυρά";
Προτιμά να της κοπούν τα φτερά απ' το να νοικοκυρευτεί.
Τέτοιο μίζερο ρεμάλι που είσαι, δεν την αδικώ.
Σ' αυτό το μέρος, το Ρόου, δεν υπάρχει ειρήνη για άτομα σαν εμάς.
Άτομα σαν εμάς δεν έχουν ειρήνη.
Πουθενά.
Αλήθεια; Γιατί αυτό;
Ορφανά, πιστοί του Μάρτυρα, στρατιώτες, πρέπει να δούμε τον κόσμο όπως είναι.
-Ο κόσμος είναι όπως τον φτιάχνεις. -Σκατά είναι.
Κι εγώ που περίμενα ότι θα μου έφτιαχνες τη διάθεση.
Η φυλακή κι ο πόλεμος μου ξεκαθάρισαν κάποια πράγματα.
Έχω αλλάξει. Από πολλές απόψεις.
Δεν είσαι ο μόνος.
Άκουσα ότι έγινες θέαμα στο παλάτι.
Το ντεμπούτο του Φάιλο Μπρεϊκσπίαρ;
Δεν συνέβη.
Εμφανίστηκαν τα Κοράκια.
Θα τους έστειλε η Βινιέτ.
Αλήθεια; Λοιπόν, μπράβο της.
Η κυρά σου ξέρει τι παίζεται.
Βρίσκεις; Ακόμα πιστεύει ότι είμαι αστυνομικός.
-Αναρωτιέμαι γιατί. -Είμαι μισός Αερικό, να πάρει ο διάολος.
-Ξέρεις ποιο είναι το πρόβλημά σου; -Όχι, πες μου, Ντάριους.
Το ότι είσαι Αερικό δεν είναι στην καρδιά αλλά στο κεφάλι σου.
Τελείωσες;
Ναι, τελείωσα.
Ας φύγουμε απ' τον δρόμο πριν πεινάσεις.
Ποταπό, Φάιλο. Πολύ ποταπό.
Κύριε.
Έχουμε εντολές να σας πάμε στον Καγκελάριο.
Κύριε Μιλγουόρθι.
Καγκελάριε.
Σε διόρισα ειδικό σύμβουλό μου γιατί χρειαζόμουν μια σταθεροποιητική επιρροή.
Έναν έντιμο άνδρα.
Έκανα λάθος;
Καγκελάριε, πάντα ήμουν ευθύς και ειλικρινής μαζί σου
στο μέγιστο των δυνατοτήτων μου,
και πάντα θα είμαι.
Τότε, διαφώτισέ με ως προς τον λόγο που ήσουν στην κηδεία των Ξωτικών
που επιτέθηκαν στο συμπόσιο.
Δεν έκρυψα ότι παρευρέθηκα στην κηδεία, κύριε.
Έχω μακροχρόνιες σχέσεις με τα Ξωτικά.
Όπως γνωρίζεις, Καγκελάριε.
Όντως, το γνωρίζω.
Θα σου θέσω ένα πολύ σημαντικό ερώτημα,
που θα ρωτήσω μόνο μία φορά.
Κατανοητό;
Ήξερες ότι τα Μαύρα Κοράκια σκόπευαν να διαταράξουν τη δεξίωσή μας;
Όχι, δεν το γνώριζα.
Είσαι σίγουρος;
Δεν έχω εκπλαγεί περισσότερο στη ζωή μου.
Και η ζωή μου είχε αρκετές εκπλήξεις.
Ελεύθεροι.
Κύριε!
Ο υπασπιστής του Πρέσβη της Συνθήκης...
Ο ταγματάρχης Βιρ.
Ο Βιρ, ναι.
Μόλις έκανε ένα εξαιρετικά αγενές και ενοχλητικό αίτημα.
Αλήθεια;
Κύριοι, δεν χρειάζεται να ξεπέσουμε σε κοριτσίστικη υστερία
επειδή η Συνθήκη ζήτησε να λάβει τα όπλα νωρίτερα.
Προτείνω, σε περιορισμένη βάση, να ξανανοίξουμε το Κάρνιβαλ Ρόου.
Μετά απ' ό,τι συνέβη στο Μπέιλφαϊρ; Με την ασθένεια αχαλίνωτη;
-Είναι παράλογο! -Άσ' τη να τελειώσει, Νάιτζελ.
Ευχαριστώ, Καγκελάριε.
Νομίζω ότι όλοι συμφωνούμε πως χρειαζόμαστε εργάτες Νεράιδες
πίσω στα εργοστάσιά μας για να αυξηθεί η παραγωγή
και να τηρήσουμε τη νέα προθεσμία.
Μπορούμε να το κάνουμε, κύριοι,
αν έχετε τη θέληση.
Θα τους δίνουμε συμβολικούς μισθούς, φυσικά.
Θα βγάζουμε τους πιο γερούς με ημερήσια άδεια.
Αυτό θα μπορούσε να κατευνάσει και το Ρόου και τον Πρέσβη.
Ακριβώς, Καγκελάριε.
Άρτιο σχέδιο, δις Λονγκερμπέιν.
Τότε, τα κόμματά μας συμφωνούν.
Καγκελάριε, να σας μιλήσω;
Τι είναι πάλι, Γουάιντραουτ;
Συγγνώμη, μα πρέπει να σας προειδοποιήσω για τη δεσποινίδα Λονγκερμπέιν.
Παριστάνει την ανθρωπίστρια, αλλά ο στόχος της είναι το κέρδος.
Κέρδος και κλοπή. Δεν έχω ξαναδεί πιο...
-Για ποιο κέρδος μιλάς; -Τα εργοστάσια που θέλει να ξανανοίξει.
Της ανήκουν αυτά τα εργοστάσια.
Τα αγόραζε πίσω από την πλάτη μας.
Και έχεις αποδείξεις γι' αυτό, έτσι;
Καγκελάριε, κάλυψε καλά τα ίχνη της, αλλά μπορώ και θα βρω αδιάσειστα στοιχεία.
Προτείνω να μου τα φέρεις, τότε,
και να μη σπαταλάς τον χρόνο μου με κομματικές συκοφαντίες.
Έλα ξανά όταν έχεις αποδείξεις.
Όχι πριν.
Μα, Καγκελάριε, σίγουρα...
Σε παρακαλώ, μη με αναγκάσεις να καλέσω τη φρουρά.
Καλή σου μέρα, κύριε Γουάιντραουτ.
Σιγά σιγά.
-Το κρατάω. -Εντάξει.
Καλημέρα.
Κύριε Σπέρνροουζ.
Κύριε Πέμπροουκ.
Λουίζα.
-Δεν μετακομίζεις; -Θα μας λείψεις τρομερά.
Καθόλου. Απλώς ξεφορτώνομαι μερικά παλιά κειμήλια.
Είχες κανένα νέο από την Ιμογένη;
Κανένα.
Εκείνο το καταραμένο Τελώνιο...
Την κρύβει πολύ καλά.
Με συγχωρείτε...
ποιος είναι ο λόγος της επίσκεψής σας;
Ακούσαμε φήμες.
-Απλώς φήμες, φυσικά. -Λουίζα...
Πρέπει να ξέρει τι λέει ο κόσμος.
Καλύτερα να το μάθει από εμάς παρά από αδιάκριτα άτομα.
Ναι, φυσικά.
Τι φήμες είναι αυτές;
Λέγεται ότι η αδελφή σου δεν απήχθη στην πραγματικότητα.
Ότι πήγε με το Τελώνιο οικειοθελώς.
Αυτό είναι...
εξωφρενικό.
Αυτό είπα κι εγώ. Εντελώς ανόητο.
Και ποιος διαδίδει αυτές τις συκοφαντίες;
Η καμαριέρα μου το άκουσε από μια μαγείρισσα, αυτή από την αδελφή της,
η οποία το έμαθε από τον άνθρωπο του Τελώνιου.
Τον βαλέ.
Φέργκους τον λένε, νομίζω. Αλλά ξέρεις πώς μιλούν οι υπηρέτες.
Ο άνθρωπος φαίνεται πολύ πιστός,
λέει σε όλους ότι ο αφέντης του και η Ιμογένη κλέφτηκαν.
-Εντελώς παράλογο. -Ναι.
Είμαι σίγουρος ότι θα πάψετε να δίνετε βάση σε τέτοια ψέματα πλέον.
-Ασφαλώς. -Ασφαλώς.
Ασφαλώς.
Μπορείτε να βγείτε μόνοι σας.
Σας ευχαριστώ για τον χρόνο.
Φάιλο, όλη μέρα το κάνουμε αυτό.
Αυτή είναι η τελευταία καταραμένη εκκλησία που σας φέρνω.
Τούρμαλιν;
Ναι;
Αυτό είναι το γκαργκόιλ που είδες;
Ναι, αυτό είναι. Αυτό ακριβώς.
Ωραία.
Τότε, αυτό είναι το μέρος.
Λοιπόν, σας αφήνω στη δουλειά σας.
Όχι. Ίσως σε χρειαστούμε.
Σε παρακαλώ.
Πρόσεχε!
Βρήκα τα πτώματα.
Θα κάνω εμετό.
Πώς στον διάολο κατέληξαν εκεί πάνω;
Ποιος θα μπορούσε να σκοτώσει δύο Μαύρα Κοράκια σε καμπαναριό;
Όχι άνθρωπος. Ξεκάθαρα.
Ξωτικό θα ήταν. Ίσως το ίδιο που ξέκανε τον υπολοχαγό.
Δίνεις ένα χεράκι;
Μπορείς να μας πεις κάτι άλλο για τον δολοφόνο;
Όχι, απλώς έβλεπα μέσα από τα μάτια του.
Είδα τη γριά Σπλαχνοσκόπο να διαβάζει τα σπλάχνα ενός μικρού ζώου.
Έτσι δημιουργούνται τα οράματα.
Όχι.
Είναι μοχθηρή μαγεία, Φάιλο.
Εντάξει. Αυτό ήταν το χειρότερο κομμάτι.
Τελείωσε.
Αν δεν πετύχει, τουλάχιστον θα ξέρεις ότι προσπάθησες.
Σε μισώ!
Τι στον διάολο...
Βρομερό Αερικό!
Τούρμαλιν;
Τι συνέβη; Τι είδες;
Κέιν.
Κέιν!
Τι;
Δεν το βάζουμε κάτω τόσο εύκολα.
Δεν θα το ήθελαν οι νεκροί μας.
Χαίρεσαι που η Ντάλια είναι νεκρή.
Τη μισούσες.
Προσπαθούσε να κάνει αυτό που θεωρούσε σωστό.
Να επιβιώσουμε σε έναν κόσμο που δεν μας θέλει ζωντανούς.
Αλλά παράνομος τζόγος; Κλοπές; Άθλιος τρόπος για να το πετύχεις.
Μας παρείχε τροφή, εργασία.
Μας κρατούσε κάτω, να παλεύουμε μεταξύ μας για αποφάγια.
Νόμιζα ότι αν ήμασταν ειρηνικοί, θα μας έδειχναν έλεος.
Ότι αν παίρναμε μόνο ό,τι είχαμε ανάγκη, κρυφά,
θα μας άκουγαν και θα βοηθούσαν. Λοιπόν, μας άκουσαν,
και δεν έδειξαν έλεος.
Ούτε στην Ντάλια, ούτε στον Μπολέρο, ούτε στην Ούνα.
Η Ούνα δεν πέθανε άσκοπα.
Ήταν πιο γενναία από όλους μας.
Αλλά τώρα ξέρουμε την αλήθεια.
Ο κάτοικοι της Μπεργκ δεν νοιάζονται για το τι θα μας συμβεί.
Αν δεν μας σκοτώσει το Μπας Ντουμπ, θα το κάνουν οι δίποδοι.
Άρα πρέπει να αντεπιτεθούμε.
Ενάντια σε χιλιάδες, που μας έχουν κλειδωμένους και περικυκλωμένους;
Πρέπει να τους δείξουμε ότι στο εξής, αν μας βλάψουν, θα τους βλάψουμε κι εμείς.
Αν μας πυροβολήσουν, αν καρφώσουν τα κεφάλια μας σε τοίχο,
θα το πληρώσουν με το δικό τους αίμα.
Ίσως τότε να το ξανασκεφτούν.
Όλοι είμαστε θυμωμένοι.
Όμως δεν είμαστε πολεμιστές.
Τα Κοράκια ήταν, πίσω στο Τίρνανοκ.
-Αυτό ήταν πριν από πολύ καιρό. -Και δες μας τώρα.
Χρησιμοποιούμε ναρκωτικό αντί να υπερασπιστούμε εαυτούς.
Αν δεν κάνουν κάτι τα Κοράκια, ποιος άλλος θα το κάνει;
Ποιος άλλος μπορεί;
Συγγνώμη.
Ναι! Ναι.
Σταμάτα.
Εντάξει.
Εντάξει! Τι θέλεις από μένα;
Κοίτα, είμαι εδώ τώρα, έτσι δεν είναι; Οπότε, έλα.
Εμπρός.
Βγες έξω.
Βγες έξω, άσχημη γριά μάγισσα!
Εμφανίσου!
Ποιος είσαι εσύ;
Δεν ξέρω τι περίμενες.
Ντάριους. Φίλος του Φάιλο.
Με έκρυψε εδώ.
Θα του διέφυγε να μου πει ότι καταπατώ τον χώρο.
Μάλιστα.
Φυσικά του διέφυγε.
Θα φύγω.
Ναι, σωστά, ο Ντάριους.
Ήσασταν στρατιώτες. Πολεμήσατε στην Ανούν.
Πολεμήσαμε και χάσαμε, ναι.
Δεν καταπατάς τον χώρο.
Συγγνώμη;
Δεν είναι δικό μου σπίτι.
Όχι πραγματικά. Οπότε δεν έχω το...
Τέλος πάντων, πολέμησες στο Τίρνανοκ,
κονόμησες μερικές άσχημες ουλές για τον κόπο σου, οπότε...
δεν θα ήταν σωστό εκ μέρους μου να σε διώξω.
Τούρμαλιν.
Εντάξει.
Χάρηκα για τη γνωριμία...
Τούρμαλιν.
-Σ' αρέσει το τσάι, Ντάριους; -Τι πράμα;
Το τσάι;
Τσάι.
Ναι.
Μ' αρέσει το τσάι.
Ωραία. Κάτσε κάτω.
Κάτσε κάτω. Κάθισε.
Ζήτησε αποπληρωμή των δανείων μόλις έχεις τον έλεγχο των εργοστασίων.
Εύκολα θα πάρεις εργασιακά πάσα για την οικογένειά σου.
-Πάρ' τους από το Ρόου. -Όχι. Όχι ακόμα.
Θα τους αφήσεις εκεί, σ' αυτήν την υπαίθρια φυλακή;
Δεν κάνει να φανείς φιλικά διακείμενη.
Ήμουν εκεί, σήμερα το πρωί, στο Ρόου.
Αν το έβλεπες, Νίλι...
Αν το μύριζες...
Αυτήν την απαίσια αρρώστια.
Ακόμα και τα μικρά πεθαίνουν.
Κράτησα ένα για μια στιγμή, ένα μικρό Ξωτικό.
Με Μπας Ντουμπ;
Είναι ασθένεια Αερικών. Δεν μεταδίδεται σε ανθρώπους.
Ανόητο ρίσκο.
Νίλι, ήταν ένα τοσοδά πλασματάκι.
Ήταν ανήμπορο.
Και θα πεθάνει, μπορούσα να το δω, εξαιτίας μου, εξαιτίας μας...
Τελείωσες;
Ποιο;
Το να είσαι αδύναμη.
Πάντα ήσουν ευαίσθητη.
Είσαι η μόνη που το σκέφτηκε ποτέ αυτό.
Είμαι η μόνη που σε γνώρισε ποτέ πραγματικά.
-Όποτε με χτυπούσε ο πατέρας σου... -Επειδή ήμουν άτακτη.
Όταν τελείωνε, πάντα με παρηγορούσες,
ακόμα κι αν έτσι κατέληγες να τις φας και εσύ.
Εγώ έφταιγα.
Αν ήμουν φρόνιμη...
-Παιδί ήσουν. -Κι εσύ το ίδιο.
Ήμασταν μικρές. Δεν είχαμε καμία ισχύ.
Αλλά επιβιώσαμε.
Όντως.
Και ξέρεις γιατί;
Επειδή είμαστε δυνατές.
Πιο δυνατές απ' τον πατέρα σου, απ' όλους τους.
Ναι.
Και υποσχεθήκαμε ότι θα τον κάναμε να πληρώσει για ό,τι μας έκανε.
Αυτόν και κάθε άνδρα σαν αυτόν.
Ναι.
Σκέψου πόσο μακριά φτάσαμε.
Πόσα κάναμε για να διασφαλίσουμε την ισχύ και τη θέση σου.
Θέλεις πραγματικά να τα ρισκάρεις όλα;
-Όχι. -Ωραία.
Γιατί ένα παραπάτημα και θα μπορούσαμε να τα χάσουμε όλα.
Δεν είσαι Καγκελάριος ακόμα.
Καληνύχτα.
Φέργκους;
Εσύ είσαι;
Κύριε Σπέρνροουζ.
-Με πετυχαίνετε σε άβολη στιγμή. -Δεν έχουν σημασία αυτά.
Θα με βοηθήσεις;
Θα ξέρεις πού πήγε η αδελφή μου με τον κύριο Αστρέιον.
-Γιατί να το ξέρω αυτό; -Ακόμα φροντίζεις τις υποθέσεις του εδώ.
Κάποιον τρόπο θα έχεις να επικοινωνείς μαζί του.
Αν είχα, δεν θα μου επιτρεπόταν να το πω.
Ξέρω ότι εκείνη τον αγαπάει. Το ξέρω...
και το έχω αποδεχθεί.
Είναι ξεκάθαρο ότι η Ιμογένη δεν νοιάζεται για την έγκρισή μου,
δεν την ενοχλεί η μεγάλη ντροπή που μου προκάλεσαν οι πράξεις της.
Μπορείς να φανταστείς όλον τον κόσμο
να μιλάει για το ότι σπιτώθηκε με ένα Τελώνιο;
Με συγχωρείτε, κύριε, αλλά υπηρετώ έναν Φαύνο.
Ξέρω καλά πώς μιλάει ο κόσμος.
Ναι.
Θα ξέρεις, έτσι δεν είναι;
Απλώς, η Ιμογένη είναι η μόνη οικογένεια που μου έχει μείνει.
Και προτιμώ να χάσω την περηφάνια μου παρά τη μοναδική μου αδελφή για πάντα.
Το κατανοώ αυτό.
Τότε, σε παρακαλώ. Θέλω μόνο να της γράψω, αυτό είναι όλο.
Να εξηγήσω τη στενοκεφαλιά μου.
Αν υπάρχει πιθανότητα να συμφιλιωθούμε, πρέπει να προσπαθήσω. Πρέπει.
Έχω ανησυχητικά μαντάτα για εσάς.
Τα τελευταία νέα που είχα ήταν ότι ο κος Αστρέιον κι η δις Ιμογένη ήταν στον Κύκνο
όταν αιχμαλωτίστηκε στα ανοιχτά της Ραγκούσα.
Αιχμαλωτίστηκε;
Από μια επαναστατική ομάδα κατά της Συνθήκης, τη Νέα Αυγή.
Οπότε η Ιμογένη...
-Κινδυνεύει; -Δεν μπορώ να ξέρω, κύριε.
Αλλά με τον εμφύλιο πόλεμο εκεί,
δεν νομίζω ότι μπορείτε να της στείλετε γράμμα.
Σωστά.
Στη Ραγκούσα, είσαι σίγουρος;
Το έμαθα απευθείας από μέλος του πληρώματος του Κύκνου
που αφέθηκε σώο και αβλαβές.
Φέργκους...
είσαι πιστός άνθρωπος, και δεν θέλω να προσβάλω τη θέση σου,
μα είναι το ελάχιστο που μπορώ.
Σε παρακαλώ.
Δεκτόν.
Αερικολάτρη υποτακτικέ!
Ξέρω ότι δεν σου είπε η Βινιέτ γι' αυτό το μέρος.
Είναι εδώ;
Μπορεί να είναι.
Εσύ δεν θα έπρεπε.
Άκουσα κάποιον να σε φωνάζει Κέιν. Σωστά;
Η Ούνα ήταν γενναία.
Ήμουν εκεί όταν πέθανε.
Θα γνώριζε ότι ήταν η τελευταία της ευκαιρία να κάνει κάτι.
Για όλες τις Νεράιδες στο Ρόου.
Η Βινιέτ πρέπει να ακούσει όσα έχω να πω,
οπότε θα μπω μέσα, αλλά σ' το ζητάω ευγενικά.
Κάνε στην άκρη, σε παρακαλώ.
Βινιέτ;
Πώς μας βρήκες;
Δεν ήταν άνθρωπος ο δολοφόνος των συντρόφων σας.
Λες ότι το έκανε ένας από εμάς;
Εντόπισα πού συνέβη. Η Τούρμαλιν.
Στο καμπαναριό του Αγίου Βαν Άραγκορν. Δεν ανεβαίνει άνθρωπος εκεί πάνω.
-Η Τούρμαλιν; -Απλώς άκου.
Είναι δύσκολο να το κατανοήσεις, αλλά βλέπει οράματα.
Αληθινά οράματα.
Έχει να κάνει με τη γριά Σπλαχνοσκόπο, τη μάγισσα.
Την οδήγησαν στα πτώματα.
Ρώτα την, αν δεν με πιστεύεις.
Η ουσία είναι ότι ο δολοφόνος δεν ήταν άνθρωπος.
Λοιπόν, άνθρωπος πυροβόλησε την Ούνα.
Ο λοχίας Ντόμπεϊ, σωστά;
Όχι.
Δεν μπορείτε να κυνηγήσετε μπάτσο.
Δεν έχετε ιδέα τι σκατοθύελλα θα έφερνε στο Ρόου.
Χειρότερη απ' αυτήν;
Τι άλλο μπορούν να μας κάνουν;
Μίλησέ τους.
Αυτό είναι παράλογο.
Γιατί να το κάνω;
Έχουν δίκιο.
Δεν ξέρεις την αστυνομία όπως εγώ.
Αν κυνηγήσετε έναν απ' αυτούς, θα καεί ολόκληρο το Ρόου.
Θα την πέσουν σε όλους μας.
Δεν θα σε ξαναφήσουν να περνιέσαι για ένας απ' αυτούς.
Το ξέρεις αυτό, έτσι;
Δεν έχει να κάνει μ' εμένα.
Νομίζω ότι έχει.
Έχει να κάνει μ' εμάς.
Μ' εμένα, που στέκομαι εδώ, με τους δικούς μου.
Και μ' εσένα, που στέκεσαι εκεί με μια επιλογή.
Είσαι μαζί μας ή μαζί τους;
Υποτιτλισμός: Νικόλαος Καπετανάκης
Επιμέλεια